b'\n_START_ARTICLE_\nKlosteret (natklub)\n_START_PARAGRAPH_\nKlosteret er en natklub beliggende p\xc3\xa5 Hauser Plads 32 i K\xc3\xb8benhavn, Danmark. Med omkring 2000 kvadratmeter, er det Danmarks st\xc3\xb8rste natklub._NEWLINE_Klosteret blev \xc3\xa5bnet i februar 2015 af Infernal-medlemmerne Lina Rafn og Paw Lagermann. Infernal ejede mere end halvdelen af stedet. I 2016, Klosteret fik nye ejere, og hedder nu SGK by Fabio Klosteret 2.0. I 2017 \xc3\xa5bnede det som forlystelsessted for LGBTQ-milj\xc3\xb8et under navnet MONASTIC.\n_START_SECTION_\nHistorie\n_START_PARAGRAPH_\nBygningen er et 700 \xc3\xa5r gammelt kloster. Igennem \xc3\xa5rhundreder har det tjent som kapel, hospital, fashinonable f\xc3\xb8deklinik grundlagt af Danmarks  f\xc3\xb8rste kvindelige dr.med. i gyn\xc3\xa6kologi Eli M\xc3\xb8ller, handelshus og varelager._NEWLINE_F\xc3\xb8r Klosteret \xc3\xa5bnede som natklub, fungerede det som restaurant Sankt Gertruds Kloster (i 2013-2014: Gertruds K\xc3\xa6lder), og stedet har i l\xc3\xb8bet af \xc3\xa5rene haft mange forskellige ejere. Restauranten blev lukket i januar 2014 p\xc3\xa5 grund af h\xc3\xa6rv\xc3\xa6rk.'